Missatge: ERC considera la campanya del PSC una "apropiació indeguda" del Govern tripartit BARCELONA, 2 (EUROPA PRESS) L'executiva d'ERC analitzarà demà el contingut de la campanya llançada pel PSC sota el lema '2 anys de Governs socialistes' per considerar que els seus socis de Govern han incorregut en una "absoluta apropiació indeguda" de la qualificació de l'Executiu tripartit, segons han explicat a Europa Press fonts de la formació republicana. Els republicans ja han mostrat el seu malestar per la definició restrictiva del Govern de la Generalitat per al qual el seu suport és imprescindible. De fet, el secretari general d'ERC, Joan Puigcercós, no ha tingut inconvenients a recordar als socialistes que ERC "no és un convidat" en aquest Executiu tripartit, si no que "l'hem fet". La campanya del PSC es va posar en marxa ahir amb l'acte multitudinari celebrat a Cornellà de Llobregat (Barcelona) amb la presència del president del Govern central, José Luis Rodríguez Zapatero. El lema de la campanya és acompanyat per una llista de conceptes associats als governs "socialistes" de la Generalitat i de l'Estat i que van des de la "il·lusió", el "valor", la "igualtat" i la "pau", a l'"Estatut" i la "Constitució". De fet, el Palau Esportiu on ahir el PSC va celebrar el míting estava presidit per una pantalla gegant amb aquest lema referent als dos anys de governs "socialistes". A més, fins al 14 d'abril s'instal·laran tanques per tot Catalunya i s'editaran 50.000 fullets informatius en els quals es crida als ciutadans a "fer comptes" dels dos anys de governs de Zapatero i Pasqual Maragall. http://www.vilaweb.cat/www/ep/noticia?noticia=1814170
Emocions: no emotion

Resposta: jo crec que fa molt de temps que els d'esquerra ho veuen que Maragall ha decorat el piset a l'IKEA del carrer Nicaragua. I crec que fa temps que s'han adonat que en molts aspectes el necesari canvi de govern convergent (amb tots els seus clarobscurs), em molts àmbits dona la sensació que ha passat a ser un govern socialista, i punt (amb tots els seus clarobscurs també). com a exemple bastant clar, només cal veure l'actual situació de la corporació catalana de radio i televisió (tve i catradio), amb una línia editorial informativa quasi clavada a la que la COM ràdio fa anys que utilitza. I els socialistes em sembla que tenen molt clar que si no és amb Esquerra, serà amb convergència que manaran. Per tant esquerra poder no va calcular bé les conseqüències de dur al palau de la generalitat a Maragall, igual que es van creure massa ràpid les bones intencions dels Zapatero...(però això és un altre tema)
Emocions: distrust, anger, joy